Havstein kyrkje

Havstein kyrkje er ei langkyrkje frå 1857 på Havstein i Trondheim. Kyrkja vart teikna av Heinrich Ernst Schirmer og Wilhelm von Hanno og innvigd 30. november 1857. I 1900 fekk kyrkja eit vesttårn i tre teikna av Gustav S. Olsen og oppført av byggmeister Erik Selnes. Kyrkja har 200 sitjeplassar. Dette var den første kjende kyrkja på Byåsen. Kyrkja ligg i ei grøn lunge omgiven av åkrar tilhøyrande Havstein-gardane og av Havstein kyrkjegard. Kyrkja er hovudkyrkje i Sverresborg sokn, men i 2014 vart Sverresborg kyrkjesenter, ei arbeidskyrkje om lag ein kilometer unna, innvigd til bruk som kvardagskyrkje og kyrkjelydsenter. Fotnotar Kjelder Bakgrunnsstoff Trondheim byleksikon «Havstein kyrkje». Kirkesøk. Den norske kyrkja. Havstein kyrkje i kulturminnesok.no, nettstaden til Riksantikvaren